**И З В Ј  Е Ш Т А Ј**

**О ЈАВНОЈ РАСПРАВИ ЗА НАЦРТ**

**ПРОГРАМА ЈАВНИХ РАДОВА ОПШТИНЕ БЕРАНЕ ЗА 2023. ГОДИНУ**

У складу са закључком Предсједника општине Беране број 01-018-/23-396 од  03.02.2023. године Менаџер општине и Секретаријат за планирање и уређење простора  су спровели јавну расправу о Нацрту Програма јавних радова Општине Беране за 2023. године, у периоду од 03.02. до 17.02. 2023. године.

Према закључку распоред одржавања јавних расправа је био следећи:

-         07.02.2023.године – предузетници

-          08.02.2023.године – НВО

-          10.02.2023.године – политичке организације

-          13.02.2023.године – месне заједнице и грађани

Позив са Програмом одржававња јавне расправе упућен је јавним предузећима, грађанима, месним заједницама, невладиним организацијама, привредним друштвима и установама, политичким странкама  и другим заинтересованим да се укључе у јавну расправу и дају допринос  у  разматрању и исти је објављен на локалном радију и истакнут на огласној табли и на сајту општине Беране .

Увид у Нацрт Програма јавних радова Општине Беране за 2023. године се могао извршити и у канцеларијама менаџера и секретаријата за планирање и уређење простора за сво вријеме трајања јавне расправе.

На јавној расправи одржаној 07, 08, и 10. фебруара 2023. године за предузетнике, НВО и политичке партије и друге  није било заинтересованих учесника.

На јавној расправи одржаној 13. фебруара за месне заједнице и грађане одазвало се више учесника који су своје примедбе изнели усмено на самој јавној расправи, писмено достављеним актима и путем маил-а.

На јавној расправи усмене захтеве,примедбен и сугестије исказали су:

Драган Милић Председник МЗ “Стари град” изнео је захтеве да је потребно је завршити радове у склопу реконструкције “Цветног парка” и поставити расвету, асфалтирати простор између зграда где су уклоњене дрвене гараже иза Центра за културу, да се предвиди изградња кружног тока код Нишавића пекаре, да се спусти висина асфалта између “целулозиних” зграда због проблема са атмосферском водом која се враћа у подруме;

Милета Шекуларац је изнео примедбе на редовно одржавање уличне расвете у МЗ Парк, и предложио да се постави височији стубови за расвету због лошег осветљења, и постави расвета у парку у улици 8. црногорске бригаде;

Наташа Ојданић је сугерисала на потребу за хитним привременим обележавањем хоризонталном и вертикалном сигнализацијом магистралне раскрснице код семафора, такође је предложила изградњу тротоара до градског гробља и постављање расвете на улици од “Национала” у правцу Лужца;

Милутин Мићовић је изнео примедбе на ставку 1.16 Асфалтирање локалних путева у износу опд 70.000€ у Нацрту Програма јавних радова Општине Беране за 2023. Годину. Месне заједнице су преко Министарства пољопривреде обезбедиле средства за набавку асфалтне масе за асфалтирање одређених путних праваца: МЗ Петњик 150м, МЗ Буче 230м, Дапсиће 350м…Извођење радова би требало да уради ДОО Агенција за изградњу и развој. Поставио је и питање: да ли ова средства која је определило Министарство пољопривреде улазе у ових 70.000€ у ставци 1.16. Асфалтирање локалних путева;

Драгоје Рајковић је изнео захтев за пресвлачење хабајућег слоја асфалта у улици Сердара Јанка Вукотића иза Поште;

Зоран Зечевић је изнео захтев да је потребно уређење простора између “моравиних” зграда, асфалтирање стаза, и опремање парковским мобилијарем.

Примедбе, захтеви и сугестије достављене писмено су:

* захтев НВО “Удружења мјештана и пријатеља села Вуча - Беране” за асфалтирање пута у селу Вуча,
* захтев МЗ Шекулар за асфалтирање пута у засеоку Лази:

Примедбе, захтеви и сугестије стигле путем маил-а су:

* примедбе од Небојше Бабовића који је предложио постављање стубића испред пословних и стамбених објеката како би де спречило непрописно паркирање и обезбедили пешачки коридори, такође и санације градских улица са свом пратећом хоризанталном и вертикланом сигнализацијом,
* и Момчила Радојевића које су се односиле на захтјев за поправку улице на Доњим Лугама.

Све пристигле примедбе, зехтеви и сугестије достављене су надлежним службама и биће реализоване у складу са буџетским могућностима и плановима рада истих.